FIȘA MĂSURII

**Denumirea măsurii**: Investiții în infrastructura locală

**Codul măsurii**: M6/6B

**Tipul măsurii**: Investiții

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la Obiectivele transversale și a complementarității cu alte măsuri din SDL**

Zona GAL Drumul Voievozilor, conform analizei diagnostic, este o zonă cu potențial de creștere în toate sectoarele economice, inclusiv în sectorul agricol, dar pentru care este necesară îmbunătățirea infrastructurii locale.

În conformitate cu descrierea teritoriului, GAL Drumul Voievozilor cuprinde 6 comune care acoperă 226,29 km2 și 29 495 locuitori. Dezvoltarea economică şi socială durabilă a zonei este indispensabil legată de îmbunătăţirea infrastructurii.

În analiza nevoilor au fost identificate următoarele aspecte relevante pentru dezvoltarea spațiului rural local:

• dezvoltarea infrastructurii rutiere de bază şi a serviciilor în zonele rurale;

• crearea de locuri de muncă în mediul rural;

• conservarea moștenirii rurale şi a tradiţiilor locale;

• reducerea gradului de sărăcie și a riscului de excluziune socială.

Crearea și modernizarea infrastructurii locale constituie un element de bază pentru comunitatea rurală. Aceasta este necesară pentru a asigura condiții de sănătate, protecția mediului, accesibilitatea și, în general, condiții optime de trai. Infrastructura asigură, de asemenea, premisele pentru dezvoltarea unei economii rurale competitive.

În urma nevoilor identificate, pentru noua perioadă de programare se are în vedere modernizarea infrastructurii de interes local, întrucât acestea, împreună, pot contribui la eforturile comune de asigurare a unei dezvoltări durabile în comunitatea rurală.

Rezultatul acestor investiții va fi o infrastructură locală care va contribui la diminuarea tendințelor de declin social și economic și la îmbunătățirea nivelului de trai în zonele rurale.

Sprijinul acordat dezvoltării infrastructurii de bază, în special, a celei rutiere, este esenţial pentru dezvoltarea economică a zonelor rurale. O infrastructură îmbunătățită permite afacerilor din mediul rural să se dezvolte şi încurajează spiritul antreprenorial şi inovator.

**Justificare și corelare cu analiza SWOT a alegerii măsurii**

Măsura este justificată pentru diminuarea sau eliminarea punctelor slabe identificate în anliza SWOT, cum ar fi: infrastructura rutieră slab dezvoltată; dotările insuficiente ale infrastructurii sociale, educaționale, culturale în apropierea și pe cuprinsul teritoriului GAL; atractivitatea redusă pentru turism. De asemenea, măsura vine să valorifice oportunitățile de dezvoltare a zonei prin dezvoltarea infrastructurii la un nivel care să permită susținerea unei activități economice și comerciale intense, să completeze investițiile sprijinite la nivel județean și regional.

Dinamica ascendentă a agenților economici în activitatea de transporturi va fi susținută numai de o infrastructură modernizată, care să facă față nevoilor locale de dezvoltare economică în zonă.

Măsura va contribui la îmbunătățirea si/sau extinderea serviciilor locale de bază destinate populației rurale din zona GAL.

Cum se cunoaște că o infrastructură bine dezvoltată are un rol foarte important în dezvoltarea economică, măsura prezintă un interes deosebit pentru SDL și vine în sprijinul implementării eficiente a tuturor celorlalte măsuri.

**Obiectiv de dezvoltare rurală:** **3 - Diversificarea activităților economice, crearea de locuri de muncă, îmbunătățirea infrastructurii și serviciilor pentru îmbunătățirea calității vieții în zonele rurale**, conform art. 4 al Reg. (UE) nr. 1305/2013.

**Obiective specifice ale măsurii**:

* Promovarea la nivelul comunității locale, prin acțiunile întreprinse, a principiilor dezvoltării durabile, egalității de șanse, nediscriminării și respectării drepturilor omului;
* Îmbunătățirea condițiilor de viață pentru populație, asigurarea accesului la serviciile de bază și protejarea moștenirii culturale și naturale din spațiul GAL în vederea realizării unei dezvoltări durabile.

**Măsura contribuie la prioritatea** prevăzută la art. 5, Reg. (UE) nr. 1305/2013: **P6** – promovarea incluziunii sociale, a reducerii sărăciei și a dezvoltării economice în zonele rurale.

**Măsura contribuie obiectivelor art. 20** - Servicii de bază și reînnoirea satelor în zonele rurale - din Reg. (UE) nr. 1305/2013.

**Măsura contribuie la domeniul de intervenție 6B** - Încurajarea dezvoltării locale în zonele rurale.

**Contribuția la temele orizontale**

Mediu și climă; Inovare

**Complementaritate cu alte măsuri din SDL: M1, M2, M3, M4, M5, M7, M8**

**Beneficiarii directi ai masurilor M1, M2, M3, M4, M5, M7, in calitate de investitori locali sunt si beneficiari indirecti ai masurii M6 cat si populatia din GAL.**

**UAT ca beneficiar direct al M6 este si beneficiar direct al Masurii M8.**

**Sinergia cu alte măsuri din SDL: M4, M5 ,M8,M9**

1. **Valoarea adăugată a măsurii**

Sprijinul acordat dezvoltării infrastructurii rutiere este esenţial pentru dezvoltarea economică a zonelor rurale. O infrastructură îmbunătățită permite afacerilor din mediul rural să se dezvolte şi încurajează spiritul antreprenorial şi inovator.

Infrastructura rutieră constituie suportul pentru dezvoltarea tuturor sectoarelor economice, conduce la creșterea confortului în spațiul rural simultan cu diminuarea costurilor în toate domeniile de activitate. Cumulul efectelor unei infrastructuri modernizate conduce la dezoltarea economică a zonei, implicit la reducerea sărăciei, astfel încât măsura este **foarte relevantă** în atingerea obiectivelor de dezvoltare așa cum sunt motivate în SDL.

1. **Trimiteri la alte acte legislative**

*Legislație euopeană*

*-* R (UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis.

- R(UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului

- R (UE) nr. 480/2014 de completare a R (UE) nr. 1303/2013

- R (UE) nr. 808/2014 de stabilire a normelor de aplicare a R (UE) Nr. 1305/2013

*Legislație Națională*

Ordonanța Guvernului nr. 43/1997 privind regimul drumurilor, cu modificările și

completările ulterioare;

Legea nr. 215/2001 a administrației publice locale - republicată, cu modificările și

completările ulterioare.

**Beneficiari direcți/indirecți (grup țintă)**

**Beneficiarii direcți** sunt:

- comunele și asociațiile acestora, constituite conform legislației naționale în vigoare (entități publice), pentru investițiile de interes public;

- ONG-uri cu sediul social sau punct de lucru în teritoriul parteneriatului;

- Unitățile de cult (parohii) din teritoriul parteneriatului;

Fiind investiții de utilitate publică, **beneficiarii indirecți** ai infrastructurii locale modernizate sunt **toți locuitorii din zonă**, indiferent de forma de organizare și activitatea desfășurată.

1. **Tip de sprijin**

In conformitate cu prevederile art. 67 al Reg. (UE) nr. 1303/2013, sprijinul constă în:

* Rambursarea costurilor eligibile suportate și plătite efectiv;
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art.45 (4) și art. 63 ale Reg. (UE) nr. 1305/2013.

1. **Tipuri de acțiuni eligibile și neeligibile**

*Acțiuni eligibile:*

* *Investiții în active corporale*: construcția, extinderea și/sau modernizarea rețelei de drumuri de interes local;drumuri agricole, extinderea/modernizarea spațiilor publice ,scoli ,gradinite , camine culturale si de recreere; îmbunătățirea serviciilor publice prin dotarea cu echipamentele necesare; imbunătățirea siguranței publice prin extinderea/modernizarea rețelelor de iluminat public și/sau sisteme de supraveghere; îmbunătățirea infrastructurii de agrement și turistic de uz public; alte investiții de interes public identificate în strategiile de dezvoltare locală ale comunelor partenere în GAL.
* *Investiții în active necorporale*: costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții – montaj.

*Acțiuni neeligibile:*

* Construcția, extinderea și/sau modernizarea rețelei de drumuri publice județene sau naționale, precum și a drumurilor de utilitate privată (agricole, forestiere etc.);
* Investiții care fac obiectul finanțării din alte fonduri publice.

1. **Condiții de eligibilitate**

• Solicitantul trebuie să se încadreze în categoria beneficiarilor eligibili;

• Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;

• Solicitantul trebuie să nu fie în insolvenţă sau incapacitate de plată;

• Investiția trebuie să se încadreze în tipul de sprijin prevăzut prin măsură;

• Investiția să se realizeze în spațiul GAL Drumul Voievozilor;

• Investiția trebuie să fie în corelare cu strategia de dezvoltare locală/județeană;

• Investiția trebuie să demonstreze necesitatea, oportunitatea și potențialul economic al acesteia.

* Investitia trebuie sa respecte PUG

1. **Criterii de selecție**

• Principiul complementarității cu investiții similare finanțate din alte fonduri publice;

• Principiul impactului micro-regional;

* Principiul populației deservite de investiție.

Detalierea criteriilor și punctajului aferent fiecărui principiu se va face în Ghidul solicitantului, după consultarea partenerilor GAL, înaintea lansării sesiunilor de depunere proiecte.

1. **Sume (aplicabile) și rata sprijinului**

Sprijinul public nerambursabil acordat în cadrul acestei măsuri va fi 100% din totalul cheltuielilor eligibile și nu va depăși 200 000 euro.

1. **Indicatori de monitorizare**

Avînd în vedere ca masura se încadrează în domeniul de intervenție 6B, cu domeniu complementar 6A, indicatorii de monitorizare sunt:

|  |  |  |
| --- | --- | --- |
| Domeniul de intervenție | Indicator de monitorizare | UM |
| 6B | Populație netă care beneficiază de servicii/infrastructuri îmbunătățite | Nr 3200 |